text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Til Svínoyar at hava brúdleyp
text: #000001
text: Í mars 2018 fóruJoan Fríðudóttir Andrésen og Óli Niels Arnfríðuson Andrésen til England at vitja familju hjá Óla. Tey valdu eisini at fara inn í London, fyri at uppliva stórbýin. Men tað var ikki einans fyri at uppliva býin, tí Óli hevði eisini aðrar ætlanir. Hann spurdi Joan um tey ikki skuldi royna tað kenda parisarahjólið (London eye), og tað var Joan spent uppá at royna. Tá tey vóru komin í hjólið og tað snaraði um hægsta punktið, fór Óli á knæ. Joan bleiv heilt tikin á bóli: “Meinar tú tað? Ha? Seriøst? Meinar tú tað?” Tað tók eina løtu, áðrenn tað gekk upp fyri Joan, men hon gav Óla sítt “JA!”.
text: #000002
text: Nú skuldi brúdleypið ráðleggjast.Upprunaætlanin hjá teimum var, at tey skuldu bjóða øllum teirra nærmastu – eini 220 gestum í bygdarhúsið í Leirvík. Tey vóru ongantíð heilt forelskað í hugskotinum um at halda eitt brúdleyp, har tey ikki fingu tíð at heilsa uppá allar gestirnar, áðrenn kvøldið varð liðugt. Tey ynsktu ein dag uttan stress og tíð til at taka sær av teirra gestum. Óli kom við tí hugskoti, at bara hava eitt lítið brúdleyp úti í Svínoy, nú tá coronastøðan var, sum hon var. Joan helt lítið um hetta at byrja við, men eftir nakrar dagar, hálsaði hon um, og tey blivu so púra samd um tað allarmesta. Hetta vísti seg eisini at vera tann rætta avgerðin fyri tey.
text: #000003
text: Dato fyri vígsluna: 9. juli 2021.
text: #000004
text: Vígslan var 9. juli 2021.Áleið 70 gestir vóru til veitsluna.Blivu vígd í Hvannasunds kirkju, brúdleypið varð hildið úti í Svínoy.Veitslan var fyri innbodnum.
text: #000005
text: Hví valdu tit júst hetta slag av brúdleypi?
text: #000006
text: Vit hildu eitt heldur øðrvísið brúdleyp. Vígslan var fríggjamorgun kl 11. Eftir víglsuna høvdu vit ein drekkamunn í kirkjuhúsinum í Hvannasundi, har øll vóru vælkomin at heilsa uppá okkum. Eftir móttøkuna fóru vit at taka myndir í Hvannasundi og á Viðareiði. Klokkan 14.45 gekk leiðin út til Svínoyar. Vit høvdu leigað Gamlagarð, sum umframt veitsluhøli, hevur 8 stór kømur, og nøkur sethús, so allir gestirnir fingu innivist. Vit leigaðu ein ribbát at føra nøkur fólk út, meðan restin fór út við Rituni. Myndamaðurin klikti óført umborð á Rituni, og fylgdi okkum í einar 2 tímar úti í Svínoy, áðrenn leiðin gekk niðan í Gamlagarð, har allir gestirnir tóku ímóti okkum við fýrverki, sangi og vælkomstdrykki. Kunnu líka leggja afturat, at vit høvdu ein so sera hjálpsaman sjafør úti í Svínoy. Hann hevði pyntað bilin við blómum og fløggum.
text: #000007
text: Vit løgdu okkum eftir at hava ein avslappaðan stemning fríggjadagin, vit ótu suppu og smyrjibreyð, høvdu spurnarkapping og ymiskt undirhald. Onkur dropi fór kanska eisini niðurum hjá onkrum.
text: #000008
text: Leygardagurin byrjaði við einum lekkrum brunch frá Amaliu í Frammistovu, hon tók sær av allari matgerð leygardagin. Tey eldru spákaðu runt í bygdini, meðan tað yngra fólkið róðu gummibát niðri í bátahylinum. Vit tóku okkum av løttum, fingu ein góðan millummála og hugni var aftur meginreglan.
text: #000009
text: Um 19 tíðina byrjaði so tað vanliga borðhaldi, við øllum tí, sum har til hoyrir. Nógvar góðar røður, sangur, fantastiskur matur og gott fólk, var við til at gera kvøldið perfekt fyri okkum.
text: #000010
text: Hvar høvdu tit brúðarkjóla og klæðir til brúðgómin frá?
text: #000011
text: Joan keypti brúðarkjóla frá brúðarlín.
text: #000012
text: Óli var í føroyskum klæðum, sum mamman so vakurt hevur broderað.
text: #000013
text: Hvat var tað besta við degnum?
text: #000014
text: Tað besta við degnum, var sjálvandi, at vit játtaðu fyri hvørjum øðrum, at vit ynsktu at verða hjún. Annars kann man siga, at heildarupplivingin var sera góð; alt gekk upp í eina hægri eind.
text: #000015
text: Ætla tit at fara á brúðarferð?
text: #000016
text: Vit valdu ikki at fara nakra brúðarferð. Men vikuna áðrenn brúdleypið fóru vit ein sera minniligan og sjáldsaman túr við RIB báti. Vit vóru, sum millum tey allarfyrstu, um ikki tey allarfyrstu, uppi á øllum 18 oyggjunum sama dag. Vit fingu ein brellbita av øllum tí, sum Føroyar hevur at bjóða. Vit hava valt at kalla hetta okkara brúðarferð, hóast hon var áðrenn brúdleypið.
text: #000017
text: Hava tit nøkur góð ráð til komandi brúðarpør?
text: #000018
text: Tað er at gera dagin til TYKKARA, og ikki hvat hini ynskja og halda. Og bara standa saman um avgerðirnar, tað vil siga, at konan bestemmar, og maðurin nikkar.
text: #000019
text: Um pláss var fyri fleiri gestum, so høvdu vit bjóðað fleiri. Annars fingu vit akkurát tað, sum vit ynsktu okkum.
text: #000021
text: OPHfoto! Fantastiska dugnaligur og róligur myndamaður. Hevur eygað fyri smálutum, sum gera myndirnar heilt einastandandi flottar!
text: #000022
text: Vit vóru púra ovfarin at síggja hvussu væl familja og vinfólk bakkaðu okkum upp. Einki var óført! Vit vilja bera tykkum eina stóra tøkk fyri alla hjálp, sum tit gleðiliga góvu okkum, og tí tit vóru við til at gera dagarnar ógloymandi <3
text: #000026